钦定古今图书集成/理学汇编/经籍典/第083卷 > 宋房审权周易义海 > 《阴阳》
## 钦定古今图书集成/理学汇编/经籍典/第083卷 > 宋房审权周易义海 > 《阴阳》

夫《易》生生不穷之谓也。夫阳主乎生，而阴主乎死。言
阳阴，则是既生而死不复生矣。言阴阳，则虽死而复
生之谓，犹言晦朔而不云朔晦，盖明既晦而又有朔
焉，亦犹言死生有命而不言生死，盖欲明既死而又
有生焉。故圣人序卦，先既济而后未济，乃曰“物不可
穷也，故受之以未济终焉。”此圣人之意也。